Komisijos reglamentas (EB) Nr. 2706/2000
2000 m. gruodžio 11 d.
iš dalies keičiantis Reglamentą (EB) Nr. 1455/1999, nustatantį saldžiųjų pipirų prekybos standartus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 1257/1999 [2], ypač į jo 2 straipsnio 2 dalį,
kadangi:
(1) Komisijos reglamentu (EB) Nr. 1455/76 [3] nustatyti saldžiųjų pipirų prekybos standartai.
(2) Saldžiųjų pipirų rūšių praktiškai atskirti neįmanoma. Todėl reikėtų nurodyti, kad visi saldieji pipirai yra iš Capsicum annuum L. var. annuum išvestos veislės (atmainos), o nuostatą dėl nukrypimo nuo Capsicum annuum L. var. longum, dar vadinamų "peperoncini", mažiausio dydžio reikėtų išbraukti.
(3) Prekyba mažais pailgais saldžiaisiais pipirais (smailu galu) plečiasi. Todėl šiai rūšiai taikytiną mažiausias dydį reikėtų sumažinti.
(4) Pateikiami saldieji pipirai yra įvairių spalvų, nereikalaujama, kad jie būtų tos pačios kilmės. Todėl būtina numatyti, kad prireikus būtų nurodytos kilmės šalys.
(5) Pastaruoju metu prekyba nykštukiniais pipirais išaugo. Todėl mažesniems nei vidutinio dydžio produktams reikėtų nustatyti specialias nuostatas dėl dydžių ir atitinkamas ženklinimo etiketėmis bei pateikimo nuostatas.
(6) Šiame sprendime numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1455/1999 priedas iš dalies keičiamas taip:
1. I antraštinės dalies (Produkcijos apibrėžimas) pirma pastraipa pakeičiama taip:
"Šis standartas taikomas iš Capsicum annuum L. var. annuum išvestoms saldžiųjų pipirų veislėms (atmainoms), kurios vartotojui pristatomos šviežios, išskyrus pramoniniam perdirbimui skirtus saldžiuosius pipirus."
2. III antraštinės dalies (Nuostatos dėl rūšiavimo pagal dydį) trečios pastraipos pirma įtrauka pakeičiama taip:
"- pailgi saldieji pipirai (smailu galu): 20 mm."
3. III antraštinės dalies (Nuostatos dėl rūšiavimo pagal dydį) penkta pastraipa pakeičiama taip:
"Nykštukinei produkcijai netaikomi reikalavimai dėl dydžio [1] Nykštukinis produktas - tai saldžiųjų pipirų veislė arba kultivaras, išvestas taikant augalų veisimo ir (arba) specialius auginimo būdus, išskyrus nenykštukinių veislių saldžiuosius pipirus, kurie nėra visiškai išsivystę arba yra netinkamo dydžio. Jie turi atitikti visus kitus standarto reikalavimus.."
4. V antraštinės dalies (Nuostatos dėl pateikimo) A punkto (Vienodumas) ketvirta pastraipa papildoma šia pastraipa:
"Nykštukiniai saldieji pipirai turi būti priimtino vienodo dydžio. Jie gali būti sumaišyti su kitais nykštukiniais skirtingų rūšių ir kilmės produktais."
5. VI antraštinės dalies (Ženklinimo nuostatos) B punkto (Produkcijos tipas) trečia įtrauka išbraukiama.
6. VI antraštinės dalies (Ženklinimo nuostatos) C punkto (Produkcijos kilmė) pirma įtrauka pakeičiama taip:
"- Kilmės šalis arba tam tikrais atvejais kilmės šalys ir pasirinktinai auginimo rajonas, nacionalinis, regioninis arba vietinis vietovardis."
7. VI antraštinės dalies (Ženklinimo nuostatos) D punkto (Komercinės specifikacijos) antra įtrauka papildoma šia pastraipa:
"- Miniatiūriniais pipirai, mažieji pipirai kiti nykštukinei produkcijai nurodyti vartojami terminai. Kai toje pačioje pakuotėje yra kelių rūšių nykštukinė produkcija, turi būti nurodyti visi produktai ir jų kilmė."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo pirmosios trečio mėnesio nuo jo įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 11 d.